Oosterbrook

Oosterbrook () is en Dörp un Gemeen in de Samtgemeen Land Hadeln in’n Landkreis Cuxhoben in Neddersassen. De Gemeen hett .

To de Gemeen höört ok de Oort Ophusen mit to, de in’n Süüdoosten liggt. As Streekdörp warrt Oosterbrook in en Noorderenn un en Süderenn opdeelt.

 Geografie 

Oosterbrook liggt in de Masch an dat linke Över von de Elv. De Oort is so bi söss Kilometer von’n Stroom af. An de Oostgrenz von de Gemeen geiht de Haadler Kanaal langs.

De Naveröörd sünd Bahrdörp (Gemeen Belen) in’n Noordwesten, Kedenbrook (Gemeen Belen) in’n Oosten, Bülkau (Gemeen Bülkau) in’n Süüdoosten, Helmworth in’n Süden, Heimhusen in’n Süüdwesten, Pehmworth, Neenkarken un Brüünhemm (Gemeen Neenkarken) in’n Westen un Oterndörp (Gemeen Oterndörp) in’n Noordwesten.

 Historie 

De Oort kummt 1207 as Osterbrok toeerst in de Oorkunnen vör, as de Petrus-Kark von’n Bremer Arzbischop Hartwig II. an dat Breemsche Domkapittel schunken warrt.

Oosterbrook hett fröher to dat egenstännige Land Hadeln tohöört un von 1852 af an denn to dat Amt Oterndörp. Na 1885 weer dat in’n Kreis Hadeln. 1932 is dat an’n Landkreis Land Hadeln kamen un 1977 denn an’n Landkreis Cuxhoben.

In’n Eersten Weltkrieg sünd 23 Soldaten ut Oosterbrook fullen oder vermisst un in’n Tweten 47http://www.denkmalprojekt.org/dkm_deutschland/osterbruch_nsachs.htm.

duum|Standbild för Deister
1971 is op’n Hoff von Hermann Hahl dat beröhmte Springpeerd Deister boren worrn, dat later Paul Schockemöhle reden hett. Vondaag steiht en Standbild mit’n Kopp von dat Peerd vör dat Huus von de Karkengemeen Oosterbrook.

 Inwahnertall 

 Religion 

duum|Petrus-Kark
Oosterbrook is evangeelsch-luthersch präägt un billt mit de Petrus-Kark en egen Kaspel. De Kark kummt 1207 toeerst in de Oorkunnen vör. De öllste Örgel hett de Kark 1598 kregen (boot von Antonius Wilde), de hüdige is 1805/1806 von Georg Wilhelm Wilhelmi boot un 1964 von Alfred Führer restaureert worrn.

För de Kathoolschen is de Hillig-Krüüz-Kark in Oterndörp tostännig.

 Politik 

 Gemeenraad 

Liddmaten
 2016:
 CDU: Andreas Meyer, Michael Ohms, Thorsten Steffens
 SPD: Anette Ahrens, Andrea Harwarth-von See, Martina Rybakowski, Peter von Spreckelsen

 Börgermeesters 

 Tied  Börgermeester  Partei 1919-1933  Hermann Mohr   1933-1944  Gustav Seegemann   1944-1948  Hermann Mohr   1948-1956  Rudolf Winter   1956-1972  Hans Albers   1972-1991  Jürgen Steffens   1991-2001  Karl-Heinz Kraack   2001-  Peter von Spreckelsen  SPD

 Wapen 

Dat Wapen vun de Gemeen wiest baven op sülvern Grund dree blaue Eschers un ünnen op roden Grund en sülvern Peerkopp.

 Kultur 
duum|Kriegerdenkmaal in Oosterbrook
In Oosterbrook gifft dat en Denkmaal för de Fullenen ut de twee Weltkrieg’.

 Museums 

duum|Windmöhl an’n Swienskopp
Bi’n Swienskopp in’t Süderenn steiht en ole Galerie-Hollannermöhl, de 1863 boot worrn is un Griesgraue nöömt warrt. In de Oorkunnen dükert aver ok al för dat Johr 1652 en Möhl an disse Steed op. In de Windmöhl is 1988 en lütt Möhlenmuseum inricht worrn un dor sünd vondaag ok twee Feernwahnungen in.

 Verenen 

De Freewillige Füürwehr is 1933 grünnt worrn.

 Weertschop un Infrastruktur 

Na Noordwesten hen, op dat Rebeed von Brüünhemm, gifft dat en Windpark mit söss Windrääd. En tweten Windpark mit ölven Windrääd op Oosterbroker Rebeed un noch ölven op dat Rebeed von Bülkau un Kedenbrook gifft dat in’n Oosten. Bi Ophusen steiht ans noch en enkelt Windrad.

 Verkehr 

De Dörpstraat von Oosterbrook is in’n Noodoosten mit Kedenbrook verbunnen un in’n Süden na Helmworth un Bülkau hen. Von Noordwesten von Oterndörp her na Süüdoosten na dat Noorderenn von Bülkau hen löppt de Kreisstraat 16 dör Oosterbrook. Ans gifft dat noch en lüttjere Straat na Pehmworth.

De nächste Bahnhoff is in Oterndörp an de Nedderelvbahn.

 Scholen 

De Kinner ut Oosterbrook gaht na de Grundschool Oterndörp. De Oort hett aver en egen Kinnergoorn. Fröher harr dat Dörp ok en egen Volksschool.

 Lüüd 

De Maler Horst de Marées hett in Oosterbrook leevt un de plattdüütsche Schriever Ernst Söhl is 1901 in Oosterbrook boren.

 Literatur 

 Heiko Völker: Osterbruch. Beiträge zur Geschichte eines Hadler Kirchspiels. Oosterbrook 2007, ISBN 978-3-9808377-2-9

 Footnoten 

 Weblenken 

 Websteed vun de Gemeen (hoochdüütsch)

Kategorie:Oort
Kategorie:Landkreis Cuxhoben